  Григорий Фомин Анжелика Тихонова корреспондент Росстат 2021-тӥ арын гурт возёс удысын гожъян-чотанлы сӥзем туспуктэмъёсъя вожвылъяськон ялӥз. Со сярысь Удмуртиысь гурт возёсъя но сиён-юонъя министерстволэн пресс-службаез ивортӥз. Пыриськыны мылкыд карисьёс «ВКонтакте» но «Одноклассники» мерлыко вотэсъёсазы #agro2021 но #агрофото2021 хештегъёсын туспуктэмъёс поттыны кулэ. Соос борды одно ик гожтоно ку но кытын со лэсьтэмын, кызьы со авторен герӟаськемын.  Туспуктэмъёсын адямиос, пудоос, гурт возёс техника, гурт возёс удысын гожтон-чотанэз ортчытӥсьёс но ваньмыз, мар гурт возёс удысэн герӟаськемын, луыны быгато. Ужъёсты конкурслэн foto@agro2021.ru электрон почтаяз 16-тӥ куартолэзёзь кутозы. Вормисьёсты коньдон кузьымъёсын пусъёзы: 1-тӥ инты понна – 35 сюрс манет; 2-тӥ инты понна – 21 сюрс манет; 3-тӥ инты понна – 14 сюрс манет. Эшшо 10 призёръёслы быдэн 3 сюрс манет сётозы. Конкурс сярысь пыр-почгес чӧлсконпусъя тодыны луэ. Тегъёс: Удмуртия Россия гуртвозёс вожвылъяськон туспуктэм  